kornwtp/iapp-wikiqa-tha-qaretrieval huggingface dataset:
การเรียกซ้ำ

การเรียกซ้ำ (อังกฤษ: recursion) หรือ การเวียนเกิด (อังกฤษ: recurrence) เป็นปรากฏการณ์ที่มีการกลับไปอ้างอิงถึงตนเอง (self-reference) หรือมีนิยามเช่นเดียวกันในลำดับต่ำลงไป ปรากฏการณ์นี้มีปรากฏในหลายด้านเช่น คณิตศาสตร์ วิทยาการคอมพิวเตอร์ ศิลปะ ดนตรี การสร้างปฏิทรรศน์ เป็นต้น

คำถาม: การเรียกซ้ำภาษาอังกฤษคืออะไร
คำตอบ: recursion

คำถาม: การเรียกซ้ำคืออะไร
คำตอบ: ปรากฏการณ์ที่มีการกลับไปอ้างอิงถึงตนเอง

คำถาม: ประกฎการณ์นี่ปรากฎในด้านใดบ้าง
คำตอบ: คณิตศาสตร์ วิทยาการคอมพิวเตอร์ ศิลปะ ดนตรี การสร้างปฏิทรรศน์
ตัวเลขอารบิก

เลขอารบิก เป็นสัญลักษณ์ตัวเลขที่นิยมใช้กันมากที่สุดในโลก[ต้องการอ้างอิง] และนับว่าเป็นส่วนสำคัญในชีวิตประจำวัน มีหลักฐานพอที่จะสืบประวัติไปได้ ว่า เกิดริเริ่มเป็นกำหนดนับแพร่หลายมาถึงปัจจุบัน จากนักปราชญ์แห่งอาหรับ ชาวแบกแดด (อิรัก)[1] ชื่อ มุฮัมมัด อิบน์ มูซา อัลคอวาริซมีย์ ซึ่งมีช่วงชีวิตในประวัติศาสตร์ราว ปี ค.ศ. 780 ถึง 840 (เฉพาะเลข 0 ว่าดั้งเดิมเกิดจาก นักปราชญ์อารยธรรมอินเดีย)[ต้องการอ้างอิง] เขาเป็นนักปราชญ์วิทยาการที่ชอบแปลหนังสือภาษากรีก และสนใจด้านคณิตศาสตร์ สิ่งที่เขาทำคือ การอธิบายคณิตศาสตร์และตัวเลขให้เข้าใจง่าย เพื่อประโยชน์และความจำเป็นทั่วไป สำหรับคนทั่วไปในงานช่างและการคำนวณ การแบ่งทรัพย์สิน การจัดการมรดกและมอบทรัพย์สินให้ตามพินัยกรรม การฟ้องร้อง การค้าขาย การวัดที่ดิน และตลอดถึงการทำบัญชี. เพื่อบรรลุเป้าหมายดังกล่าว อัลควาราซมีย์ เสนอสมการที่แก้ไขได้ ด้วยมาตรการและมาตรฐานทางตัวเลข เขากำหนดให้มีเลข 0 และตัวเลขอารบิก

คำถาม: ตัวเลขอารบิกริเริ่มจากใคร
คำตอบ: มุฮัมมัด อิบน์ มูซา อัลคอวาริซมีย์

คำถาม: มุฮัมมัด อิบน์ มูซา อัลคอวาริซมีย์มีช่วงชีวิตตอนไหน
คำตอบ: ปี ค.ศ. 780 ถึง 840

คำถาม: มุฮัมมัด อิบน์ มูซา อัลคอวาริซมีย์คือใคร
คำตอบ: นักปราชญ์วิทยาการที่ชอบแปลหนังสือภาษากรีก และสนใจด้านคณิตศาสตร์
ราชวงศ์เซฟาวา

ราชวงศ์เซฟาวาเป็นราชวงศ์ของพระมหากษัตริย์ (หรือที่ชาวพื้นเมืองเรียกว่าไม) ของจักรวรรดิคาเนม-บอร์นูที่อยู่ทางตะวันตกของชาดก่อตั้งเมือปีค.ศ. 1396 ในบอร์นู (ปัจจุบันอยู่ในภาคตะวันออกเฉียงเหนือไนจีเรีย ) ทฤษฎีเกี่ยวกับต้นกำเนิดของราชวงศ์นี้แตกต่างกันไป นักวิชาการหลายคนยืนยันว่ามันอาจจะมาจากชาวตูบูการขยายตัวหรือประกอบด้วยราชวงศ์พื้นเมือง ทฤษฎีอื่น ๆ นอกจากนี้ยังได้รับการทำ นักประวัติศาสตร์ชาวเยอรมัน มีเหตุมีผลมีคนแย้งว่าการปรากฎตัวของราชวงศ์เซฟาวา เข้ามาในศตวรรษที่ 11 เมื่อ ฮัมเมย์ นำศาสนาอิสลามในจักรวรรดิ มีเหตุมีผลเสริมว่าการปรากฎตัว ฮัมเมย์ เป็นตัวแทนขึ้นของราชวงศ์และชนชั้นปกครองชาวเบอร์เบอร์ก่อนหน้านี้ชาวซากกาวา อ้างว่าราชวงศ์เซฟาวาเป็นบรรพบุรุษของพวกเขาในช่วงปลายยุคอิสลาม กษัตริย์ชาวเยเมน ไซฟ์ อิบน์ บียาซัน ประเพณีนี้ได้รับการกล่าวถึงเป็นครั้งแรกโดยอันดาลูซิอานนักวิชาการอิบันกล่าวในศตวรรษที่ 13 และมีเหตุมีผลเชื่อว่ามันจะเป็นผลไม้ส่วนใหญ่ของนักวิชาการมุสลิมที่มาจากนิมภูมิภาคที่ประเพณี ฮิมยาไรต์ แข็งแรงนักประวัติศาสตร์ส่วนใหญ่เห็น แต่ ที่ผู้นำของราชวงศ์ใหม่นี้อยู่ในความเป็นจริงบรรพบุรุษของชาวคาเนมบู เป็นราชวงศ์หนึ่งในแอฟริกาที่ที่ยาวที่สุดก่อนสูญเสียราชบัลลังก์ใน 1846

คำถาม: ราชวงศ์เซฟาวาเป็นของจักรวรรดิใด
คำตอบ: จักรวรรดิคาเนม-บอร์นูที่อยู่ทางตะวันตกของชาด

คำถาม: ราชวงศ์เซฟาวาสูญเสียราชบัลลังค์ในปีไหน
คำตอบ: 1846
ท่าอากาศยานไชยบุรี

ท่าอากาศยานไชยบุรี (IATA: ZBY, ICAO: VLSB) เป็นท่าอากาศยานในประเทศลาว ตั้งอยู่ที่เมืองไชยบุรี แขวงไชยบุรี ท่าอากาศยานแห่งนี้เป็นท่าอากาศยานที่ตั้งอยู่ใกล้กับท่าอากาศยานนานาชาติวัตไตมากที่สุด

คำถาม: ท่าอากาศยานไชยบุรี เป็นท่าอากาศยานในประเทศอะไร
คำตอบ: ประเทศลาว

คำถาม: ท่าอากาศยานไชยบุรี ตั้งอยู่ที่เมืองอะไร
คำตอบ: เมืองไชยบุรี

คำถาม: ท่าอากาศยานไชยบุรี ตั้งอยู่ที่แขวงอะไร
คำตอบ: แขวงไชยบุรี

คำถาม: ท่าอากาศยานไชยบุรี  ตั้งอยู่ใกล้กับท่าอากาศยานอะไร
คำตอบ: นานาชาติวัตไต

คำถาม: ท่าอากาศยานไชยบุรี  ตั้งอยู่ใกล้กับท่าอากาศยานอะไรใกล้ที่สุด
คำตอบ: ท่าอากาศยานนานาชาติวัตไต
กรุงเทพกรังด์ปรีซ์

กรุงเทพกรังด์ปรีซ์ มีชื่อเป็นทางการในภาษาไทยว่า การแข่งรถยนต์ระหว่างชาติ รางวัลใหญ่กรุงเทพ ฯ เป็นการเตรียมการเพื่อจัดการแข่งรถ ขนาด 1500 ซีซี บริเวณรอบสนามหลวง และพระบรมมหาราชวัง เมื่อวันที่ 10 ธันวาคม พ.ศ. 2482 ระยะทาง 2 ไมล์ (3.22 กิโลเมตร) จำนวน 60 รอบ ระยะทางรวมทั้งสิ้น 120 ไมล์ (96.56 กิโลเมตร) [1]

การแข่งขันนี้จัดขึ้นตามคำแนะนำของพระเจ้าวรวงศ์เธอ พระองค์เจ้าจุลจักรพงษ์ ในปี พ.ศ. 2481 โดยความเห็นชอบของรัฐบาล โดยพันเอกหลวงพิบูลสงคราม นายกรัฐมนตรีในขณะนั้น ได้มีการเชิญนักแข่งรถที่มีชื่อเสียงในยุโรปมาร่วมแข่งขัน รวมทั้งพระวรวงศ์เธอ พระองค์เจ้าพีรพงศ์ภาณุเดช จะทรงขับรถอี.อาร์.เอ. รอมิวลุส ร่วมแข่งขันด้วย

คำถาม: กรุงเทพกรังด์ปรีซ์เป็นการเตรียมการเพื่อจัดการแข่งรถขนาดเทื่าใด
คำตอบ:  ขนาด 1500 ซีซี

คำถาม: กรุงเทพกรังด์ปรีซ์จัดขึ้นที่ใด
คำตอบ: บริเวณรอบสนามหลวง และพระบรมมหาราชวัง

คำถาม: การแข่งขันกรุงเทพกรังด์ปรีซ์จัดขึ้นตามคำแนะนำของใคร
คำตอบ: พระเจ้าวรวงศ์เธอ พระองค์เจ้าจุลจักรพงษ์

คำถาม: พระวรวงศ์เธอ พระองค์เจ้าพีรพงศ์ภาณุเดชทรงขับรถใดในการแข่งขัน
คำตอบ: อี.อาร์.เอ. รอมิวลุส
เป้งทะเล

เป้งทะเล (อังกฤษ: Mangrove Date Palm;ชื่อวิทยาศาสตร์: Phoenix paludosa) เป็นไม้ยืนต้นในวงศ์ปาล์ม และเป็นพืชท้องถิ่นตามแนวชายฝั่งของอินเดีย บังกลาเทศ พม่า ไทย และมาเลเซีย เปลือกลำต้นมีรอยขรุขระสีน้ำตาลหรือเทา ใบเป็นใบประกอบแบบขนนก ไม่มีก้านใบย่อย โคนใบเป็นกาบห่อหุ้มยอดอ่อน ขอบใบเรียบ สีเขียวอมเหลือง ดอกเป็นดอกช่อ แยกเพศ แยกต้น ช่อดอกขนาดใหญ่ออกตามง่ามใบช่อดอกอ่อนจะมีกบขนาดใหญ่หุ้ม เมื่ออายุมากขึ้นกาบจะร่วงไป ผลเป็นผลเดี่ยว เนื้อด้านนอกอ่อนนุ่ม เมื่ออ่อนสีเขียว สุกเป็นสีส้ม มีเมล็ดเดียว ยอดอ่อนนำมาทำอาหารได้หลายชนิด เช่น ต้มกะทิ แกงส้ม

คำถาม: เป้งทะเล เป็นไม้ประเภทอะไร
คำตอบ: ไม้ยืนต้น

คำถาม: เป้งทะเล อยู่ในวงศ์ตะกูลอะไร
คำตอบ: วงศ์ปาล์ม

คำถาม: เป้งทะเล มีลักษณะลำต้นอย่างไร
คำตอบ: เปลือกลำต้นมีรอยขรุขระสีน้ำตาลหรือเทา

คำถาม: เป้งทะเล มีลักษณะใบอย่างไร
คำตอบ: แบบขนนก ไม่มีก้านใบย่อย โคนใบเป็นกาบห่อหุ้มยอดอ่อน ขอบใบเรียบ สีเขียวอมเหลือง
โอแคลร์ (รัฐวิสคอนซิน)

โอแคลร์ (อังกฤษ: Eau Claire) เป็นเมืองในรัฐวิสคอนซิน สหรัฐอเมริกา ตั้งอยู่ทางตะวันตก-กลาง ของรัฐ มีประชากรราว 66,623 คน (ค.ศ. 2011)[5] เป็นเมืองใหญ่ที่สุดทางทิศตะวันตกเฉียงเหนือของรัฐ และใหญ่เป็นอันดับ 8 ของรัฐ เป็นเคาน์ตีซีตของโอแคลร์เคาน์ตี เมืองตั้งอยู่ริมฝั่งแม่น้ำชิปเพวอ

คำถาม: โอแคลร์ เป็นเมืองในรัฐอะไร
คำตอบ: วิสคอนซิน

คำถาม: โอแคลร์ ตั้งอยู่ในประเทศอะไร
คำตอบ: สหรัฐอเมริกา

คำถาม: โอแคลร์ ตั้งอยู่ทิศอะไรของรัฐ
คำตอบ: ตะวันตก-กลาง

คำถาม: โอแคลร์ มีประชากรเท่าไร
คำตอบ: 66,623 คน

คำถาม: โอแคลร์ ใหญ่เป็นอันดับอะไรของรัฐ
คำตอบ: อันดับ 8
เจ้าชายไอโมน ดยุกที่ 4 แห่งโอสตา

เจ้าชายไอโมน ดยุกที่ 4 แห่งโอสตา (อังกฤษ: His Royal Highness Prince Prince Aimone, Duke of Aosta ) เป็นพระโอรสใน เจ้าชายแอลมานุแอล ดยุกแห่งโอสตา และ เจ้าหญิงเฮเลนาแห่งออเลล็อง ทรงอภิเษกสมรสกับ เจ้าหญิงไอรีน ดัชเชสแห่งโอสตา ทรงเป็นพระราชชามาดา ใน สมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 4 แห่งโอสตา ทรงมีพระโอรสเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา ทรงเป็นพระอัยกา(ปู่) ใน เจ้าชายไอโมน ดยุกแห่งอาพูเลีย

คำถาม: เจ้าชายไอโมน ดยุกที่ 4 แห่งโอสตา สมรสกับใคร
คำตอบ: เจ้าหญิงไอรีน ดัชเชสแห่งโอสตา

คำถาม:  เจ้าหญิงไอรีน ดัชเชสแห่งโอสตา ทรงเป็นvtwi
คำตอบ: พระราชชามาดา

คำถาม:  เจ้าหญิงไอรีน ดัชเชสแห่งโอสตา ทรงเป็นพระราชชามาดาของใคร
คำตอบ: สมเด็จพระราชาธิบดีคอนสแตนตินที่ 1 แห่งกรีซ

คำถาม: เจ้าชายไอโมน ดยุกที่ 4 แห่งโอสตา ทรงมีพระโอรสเพียงพระองค์เดียวคือใคร
คำตอบ:  เจ้าชายอะเมเดโอ ดยุกที่ 5 แห่งโอสตา
วิรดา นิราพาธพงศ์พร

วิรดา นิราพาธพงศ์พร ชื่อเล่น อุ๋ย (เกิด 21 เมษายน พ.ศ. 2525) นักกอล์ฟอาชีพหญิงชาวไทย

วิรดา เป็นบุตรของ นพ.อภิชาติ และ พญ.สุปราณี นิราพาธพงศ์พร เดินทางไปศึกษาที่ออสเตรเลียตั้งแต่อายุ 14 ปี และย้ายไปอยู่สหรัฐอเมริกาคนเดียวตั้งแต่อายุ 15 ปี ได้ทุนเรียนกอล์ฟที่สถาบัน David Leadbetter และทุนศึกษาต่อที่มหาวิทยาลัยดุ๊ก จบการศึกษาด้านจิตวิทยา เคยชนะเลิศ United States Women's Amateur Golf Championship เมื่อ พ.ศ. 2546 และได้รับการโหวตให้เป็นนักกอล์ฟสมัครเล่นหญิงยอดเยี่ยม Nancy Lopez Award ในปี พ.ศ. 2547

วิรดา เริ่มเล่นอาชีพเมื่อปลายปี พ.ศ. 2547 หลังจากคุณพ่อของเธอเสียชีวิตเมื่อเดือนเมษายน พ.ศ. 2548 เธอนำความเศร้าเสียใจ มาเป็นความมุ่งมั่นในการแข่งขัน จนได้รางวัลชนะเลิศรายการแรกที่ Jalapeno Futures Golf Classic ในปลายเดือนนั้น และชนะเลิศรายการที่สอง ที่ CIGNA Chip in For A Cure Connecticut Futures Golf Classic ในเดือนกรกฎาคม พ.ศ. 2548 สองเดือนถัดมา

วิรดาได้รับคัดเลือกให้ร่วมเล่นใน แอลพีจีเอทัวร์ ในปี พ.ศ. 2549 ปัจจุบันอาศัยอยู่ที่เมืองออร์แลนโด รัฐฟลอริดา สหรัฐอเมริกา

คำถาม: วิรดา นิราพาธพงศ์พร ชื่อเล่นคือ ?
คำตอบ: อุ๋ย

คำถาม: วิรดา นิราพาธพงศ์พร ได้ทุนเรียนกอล์ฟที่สถาบันที่มีชื่อว่าอะไร ?
คำตอบ: สถาบัน David Leadbetter
มะเมื่อย

พืชกลุ่มนี้เป็นที่รู้จักกันน้อย มีลักษณะประจำกลุ่มคือ ใบเกิดตรงข้ามหรือรอบข้อ เมล็ดมีใบประดับรองรับและที่ปลายเมล็ดมีเปลือกชั้นในของเมล็ดยืดตัวยาวเป็นหลอดหรือเส้นเล็ก ๆ มีเพียง 3 วงศ์ ๆ ละ 1 สกุล ได้แก่ พวกมะเมื่อย (Gnetum spp.) พวกมั่วอึ๊ง (Ephedra spp.) และ Welwitschia bainesii (Hook.f.) Carr. สกุลหลังพบแห่งเดียวในทะเลทรายของอัฟริกาตอนใต้

วงศ์นีเทซีอี (Gnetaceae)

พืชวงศ์ มะเมื่อย พบเฉพาะในป่าดิบเขตร้อน ทั้งหมดมีจำนวน 30 ชนิด เกือบทุกชนิดเป็นไม้เลื้อย ในประเทศไทยมี 8 ชนิด เรียกทั่ว ๆ ไปว่า มะเมื่อย หรือเครือมะเมื่อย มะเมื่อยทุกชนิดมีใบเป็นใบเดี่ยวแผ่เป็นแผ่นกว้าง ผิวด้านบนใบมัน ใบออกตรงข้ามกัน บริเวณข้อของกิ่งพองออก เมล็ดเมื่อแก่จัดมีสีส้มอมแสด ใบอ่อนและเมล็ดเมื่อทำให้สุกใช้เป็นอาหารที่นิยมกันมากในประเทศอินโดนีเซีย

มะเมื่อยพบขึ้นที่ระดับความสูงประมาณ 500 เมตร เหนือระดับนํ้าทะเลขึ้นไป เป็นไม้เลื้อยขนาดค่อนข้างใหญ่ เมล็ดสุกในราวเดือนมิถุนายน

คำถาม: มะเมื่อย มีเพียงกี่วงศ์
คำตอบ:  3 วงศ์

คำถาม: มะเมื่อย พบเฉพาะในป่าดิบเขตร้อน ทั้งหมดมีจำนวนทั้งกี่ชนิด
คำตอบ: 30 ชนิด

คำถาม: มะเมื่อย เกือบทุกชนิดเป็นไม้เลื้อย ในประเทศไทยมีกี่ชนิด
คำตอบ: 8 ชนิด
อินเดียตะวันออก

อินเดียตะวันออก, อีสต์อินดีส หรือ อินดีส (อังกฤษ: East Indies หรือ Indies) เป็นคำที่ใช้บรรยายดินแดนที่รวมทั้งเอเชียใต้และเอเชียตะวันออกเฉียงใต้[1] ที่เป็นที่ตั้งของประเทศอินเดีย, ปากีสถาน, บังกลาเทศ, พม่า, ศรีลังกา, มัลดีฟส์ และรวมทั้งไทย, กัมพูชา, ลาว, บรูไน, สิงคโปร์, ฟิลิปปินส์, ติมอร์-เลสเต, มาเลเซีย และอินโดนีเซีย ในความหมายที่จำกัดอินดีสหมายถึงหมู่เกาะทางตะวันออกเฉียงใต้ของเอเชียโดยเฉพาะหมู่เกาะมลายู อาณานิคมของเนเธอร์แลนด์ในบริเวณนี้เรียกว่าหมู่เกาะอินเดียตะวันออกของเนเธอร์แลนด์ ก่อนที่จะมาเป็นอินโดนีเซีย

อินเดียตะวันออก อาจจะรวมอินโดจีน, ฟิลิปปินส์, บรูไน, สิงคโปร์ และติมอร์-เลสเต แต่จะไม่รวมอินโดนีเซีย นิวกินีตะวันตก (ปาปัวตะวันตก) ซึ่งเป็นส่วนหนึ่งของเมลานีเซีย

ผู้ที่ตั้งถิ่นฐานอยู่ในอินเดียตะวันออกบางครั้งก็เรียกว่า "ชาวอินเดียตะวันออก" เพื่อให้แตกต่างจากผู้ที่ตั้งถิ่นฐานอยู่ในเอเชียใต้, แคริบเบียน (ที่เรียกว่า “ชาวอินเดียตะวันตก”) และจากผู้ที่ตั้งถิ่นฐานอยู่ในทวีปอเมริกาที่เรียกว่า "ชาวอเมริกันอินเดียน" (แต่ในอเมริกาเหนือคำว่า "ชาวอินเดียตะวันออก" อาจจะหมายถึงผู้ที่มาจากอินเดียที่อยู่ในอเมริกาเหนือ) ชาวอินเดียตะวันออกมาจากหลายวัฒนธรรม หลายชาติพันธุ์ และหลายศาสนาที่ส่วนใหญ่รวมทั้งศาสนาฮินดู, ศาสนาพุทธ และศาสนาอิสลาม ศาสนาของชนกลุ่มน้อยก็ได้แก่ศาสนาคริสต์, ศาสนาซิกข์, ศาสนาเชน และความเชื่ออื่น ๆ ในบางบริเวณ นอกจากนั้นภาษาที่พูดก็มาจากหลายตระกูล

คำถาม: อินเดียตะวันออก เป็นคำที่ใช้บรรยายดินแดนใดบ้าง
คำตอบ: รวมทั้งเอเชียใต้และเอเชียตะวันออกเฉียงใต้

คำถาม: ในความหมายที่จำกัดอินดีสหมายถึงอะไร
คำตอบ: หมู่เกาะทางตะวันออกเฉียงใต้ของเอเชียโดยเฉพาะหมู่เกาะมลายู

คำถาม: อาณานิคมของเนเธอร์แลนด์ในบริเวณนี้เรียกว่าอะไร
คำตอบ: หมู่เกาะอินเดียตะวันออกของเนเธอร์แลนด์
สง่า มะยุระ

สง่า มะยุระ (20 สิงหาคม พ.ศ. 2452 - 12 กันยายน พ.ศ. 2521) จิตรกรชาวไทย เป็นเจ้าของและผู้ให้กำเนิดผลิตภัณฑ์พู่กัน เป็นโรงงานทำพู่กันแห่งแรกของประเทศไทย

สง่า มะยุระเกิดที่ อำเภอศรีประจันต์ จังหวัดสุพรรณบุรี เป็นบุตรบุญธรรมในหลวงพ่อหรุ่น อดีตเจ้าอาวาสวัดเสาธงทอง เริ่มเรียนวิชาสามัญที่โรงเรียนวัดสัปรสเทศ พร้อมกับฝึกวิชาวาดเขียนมาตั้งแต่เด็กกับอาจารย์อู๋ ที่วัดมะนาว อำเภอบางปลาม้า จังหวัดสุพรรณบุรี ต่อมาได้มาอยู่กับอาจารย์ม้วนที่วัดสุวรรณาราม ริมคลองบางกอกน้อย ธนบุรี

สง่าได้มีโอกาสเรียนวาดเขียนกับครูสอิ้งที่อยู่ข้างวัดสุวรรณาราม โดยครูสอิ้งพาไปช่วยเขียนลายรดน้ำที่หน้าต่างพระวิหารวัดพระเชตุพนฯ ต่อมาได้ไปสมัครทำงานเขียนพานแว่นฟ้ากับคุณผิน และเขียนตู้พระมาลัยที่วัดมหาธาตุ

สง่า มะยุระ ได้รู้จักกับหลวงเจนจิตรยง ช่างเขียนอันลือชื่อในสมัยนั้น ท่านชวนให้ไปช่วยเขียนลายบนโถกะยาคู โดยนำฟักทองมากลึงให้มีรูปร่างเหมือนโถ และต้องเขียนลายให้เสร็จในวันเดียวกัน มิฉะนั้นฟักทองจะเหี่ยว ทั้งสองท่านช่วยกันเขียนจนเสร็จ หลวงเจนจิตรยงชื่นชอบฝีมือว่าของสง่า จึงชวนให้ไปช่วยเขียนภาพที่วัดสุวรรณคีรี คลองบางกอกน้อย โดยมอบหมายให้เขียนลายรดน้ำที่บานประตูหน้าต่างโบสถ์แทนท่านทั้งหมด นายสง่าต้องใช้เวลาเขียนถึงสี่เดือนจึงเสร็จ

สง่าได้อุปสมบทที่วัดสุวรรณาราม ธนบุรี เป็นระยะเวลาสองพรรษา ในระหว่างนั้นได้มีโอกาสเข้าไปเขียนภาพรามเกียรติ์ที่พระระเบียงวัดพระศรีรัตนศาสดาราม โดยมีพระเทวาภินิมมิต (ฉาย เทียมศิลป์ไชย) เป็นผู้อำนวยการเขียนภาพ ในเวลาต่อมา เมื่อภาพเขียนที่วัดพระศรีรัตนศาสดารามเกิดชำรุดเสียหาย นายสง่าก็ได้มีโอกาสเข้าไปเขียนซ่อม บางห้องมีภาพชำรุดมากก็เขียนใหม่ทั้งหมดจนสำเร็จ

คำถาม: สง่า มะยุระ เกิดวันที่เท่าไร
คำตอบ: 20 สิงหาคม พ.ศ. 2452

คำถาม: สง่า มะยุระ ทำอาชีพอะไร
คำตอบ: จิตรกรชาวไทย

คำถาม: สง่า มะยุระ เป็นคนให้กำเนิดปลิตภัณฑ์อะไร
คำตอบ: ผลิตภัณฑ์พู่กัน

คำถาม: สง่า มะยุระ เกิดที่จังหวัดอะไร
คำตอบ: จังหวัดสุพรรณบุรี

คำถาม: สง่า มะยุระ เป็นบุตรบุญธรรมของใคร
คำตอบ: หลวงพ่อหรุ่น
เว็บเบราว์เซอร์

เว็บเบราว์เซอร์ (อังกฤษ: web browser), เบราว์เซอร์ หรือ โปรแกรมค้นดูเว็บ คือโปรแกรมคอมพิวเตอร์ ที่ผู้ใช้สามารถดูข้อมูลและโต้ตอบกับข้อมูลสารสนเทศที่จัดเก็บในหน้าเว็บที่สร้างด้วยภาษาเฉพาะ เช่น ภาษาเอชทีเอ็มแอล ที่จัดเก็บไว้ที่เว็บเซอร์วิซหรือเว็บเซิร์ฟเวอร์หรือระบบคลังข้อมูลอื่น ๆ โดยโปรแกรมค้นดูเว็บเปรียบเสมือนเครื่องมือในการติดต่อกับเครือข่ายคอมพิวเตอร์ขนาดใหญ่ที่เรียกว่าเวิลด์ไวด์เว็บ

คำถาม: เว็บเบราว์เซอร์เรียกอึกอย่างว่าอะไร
คำตอบ: โปรแกรมค้นดูเว็บ

คำถาม: ภาษาเฉพาะของเว็บเบราว์เซอร์คือภาษาใด
คำตอบ: ภาษาเอชทีเอ็มแอล

คำถาม: ภาษาเอลที่เอ็มแอลของเว็บเบราว์เซอร์ถูกจัดเก็บไว้ที่ใด
คำตอบ: เว็บเซอร์วิซหรือเว็บเซิร์ฟเวอร์หรือระบบคลังข้อมูลอื่น ๆ
เบิร์ดแมน มายาดาว

เบิร์ดแมน มายาดาว (อังกฤษ: Birdman or (The Unexpected Virtue of Ignorance) หรือเรียกสั้น ๆ ว่า Birdman) เป็นภาพยนตร์อเมริกันในปี ค.ศ. 2014 ร่วมเขียนบท ร่วมผลิต และกำกับโดยอาเลคันโดร กอนซาเลซ อีญาร์รีตู นำแสดงโดยไมเคิล คีตัน ร่วมด้วยแซก แกลิเฟียนาคิส, เอ็ดเวิร์ด นอร์ตัน, แอนเดรีย ไรส์โบโร, เอมี่ ไรอัน, เอมมา สโตน, และ นาโอมิ วัตส์ ภาพยนตร์ได้รับรางวัลบทภาพยนตร์ยอดเยี่ยมและนักแสดงยอดเยี่ยมจากรางวัลลูกโลกทองคำ ได้รับการเสนอชื่อเข้าชิง งานประกาศผลรางวัลออสการ์ ครั้งที่ 87 และได้รับรางวัล 4 สาขา รวมถึงสาขาภาพยนตร์ยอดเยี่ยม, สาขาผู้กำกับภาพยนตร์ยอดเยี่ยม, สาขาบทภาพยนตร์ดั้งเดิมยอดเยี่ยม และ สาขาถ่ายภาพยอดเยี่ยม[3]

คำถาม: ภาพยนตร์เบิร์ดแมน มายาดาว เป็นภาพยนตร์ของชาวอะไร
คำตอบ: ภาพยนตร์อเมริกัน

คำถาม: ภาพยนตร์เบิร์ดแมน มายาดาว กำกับภาพยนตร์โดยใคร
คำตอบ: กำกับโดยอาเลคันโดร กอนซาเลซ อีญาร์รีตู

คำถาม: ภาพยนตร์เบิร์ดแมน มายาดาว มีนักแสดงนำคือผู้ใด
คำตอบ: นำแสดงโดยไมเคิล คีตัน

คำถาม: ภาพยนตร์เบิร์ดแมน มายาดาวได้รับรางวัลบทภาพยนตร์ยอดเยี่ยมและนักแสดงยอดเยี่ยมจากรางวัลอะไร
คำตอบ: จากรางวัลลูกโลกทองคำ

คำถาม: ภาพยนตร์เบิร์ดแมน มายาดาว ได้รับการเสนอชื่อเข้าชิง งานประกาศผลรางวัลออสการ์ ครั้งที่เท่าไหร่
คำตอบ: ครั้งที่ 87
สรุปเหรียญเอเชียนเกมส์ 1986

สรุปเหรียญเอเชียนเกมส์ 1986 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1986 ที่โซล ประเทศเกาหลีใต้ ระหว่างวันที่ 20 กันยายน - 5 ตุลาคม ค.ศ. 1986

คำถาม: สรุปเหรียญเอเชียนเกมส์ 1986  เป็นรายการของสภาอะไร
คำตอบ: สภาโอลิมปิก

คำถาม: สรุปเหรียญเอเชียนเกมส์ 1986 เป็นรายการของสภาโอลิมปิกที่ไหน
คำตอบ: เอเชีย

คำถาม: สรุปเหรียญเอเชียนเกมส์ 1986 เป็นรายการของสภาโอลิมปิกแห่งเอเชียจัดอันดับตามจำนวนอะไร
คำตอบ: จำนวนเหรียญที่ได้รับ

คำถาม: สรุปเหรียญเอเชียนเกมส์ 1986 แข่งขันอะไร
คำตอบ: เอเชียนเกมส์ 1986

คำถาม: สรุปเหรียญเอเชียนเกมส์ 1986 แข่งขันที่ประเทศอะไร
คำตอบ: ประเทศเกาหลีใต้
กระจกเงาสี

กระจกเงาสี
รายละเอียดสินค้า
กระจกสีเคลือบชั้นกระจกเงาด้านหลัง ทนต่อสภาวะอากาศและความชื้น

การใช้งาน : เหมาะสำหรับตกแต่งห้องให้ดูพื้นที่กว้างขึ้น สำหรับการกรุผนัง หน้าบานเฟอร์นิเจอร์
สี : มีทั้งหมด 4 เฉดสี
ขนาด : ความหนา 6 mm. Maximum Size 1828 มม. x 2440 มม.
ราคาเริ่มต้น : ขนาด 6 มม. 125 บาท/ตารางฟุต
คุณสมบัติ ลวดลาย/ดีไซน์แบบสีเดียว สีหลัก (สีพื้น)แบบสีน้ำตาล
หมวดหมู่ของสินค้า กระจกตกแต่งภายใน

คำถาม: ขอทราบชื่อสินค้าหน่อย
คำตอบ: กระจกเงาสี

คำถาม: ราคาเท่าไรหรอครับ
คำตอบ: ราคาเริ่มต้น : ขนาด 6 มม. 125 บาท/ตารางฟุต

คำถาม: ขนาดของสินค้า
คำตอบ: ขนาด : ความหนา 6 mm. Maximum Size 1828 มม. x 2440 มม.
เอสเอ็นเค

เอสเอ็นเค (ญี่ปุ่น: エスエヌケイ; อังกฤษ: SNK) เป็นบริษัทผลิตเกมคอมพิวเตอร์ มีสำนักงานใหญ่อยู่ที่เมืองโอซะกะ ประเทศญี่ปุ่น โดยได้ผลิตเกมต่อสู้ที่มีชื่อเสียงออกมามากมาย และเคยผลิตเกมตู้หลายรายการ เช่น ตำนานหมาป่ากระหายเลือด, อาร์ทออฟไฟท์ติ้ง, เดอะคิงออฟไฟท์เตอร์ส, ซามูไร สปีริท, เมทัลสลัก และ นีโอจีโอ แบทเทิล โคลีเซียม ตลอดจนเคยผลิตเครื่องเล่นเกม NEO GEO มาแล้วครั้งหนึ่งด้วยเช่นกัน

คำถาม: เอสเอ็นเค คืออะไร
คำตอบ: บริษัทผลิตเกมคอมพิวเตอร์

คำถาม: เอสเอ็นเคมีสำนักงานใหญ่ที่ไหน
คำตอบ: เมืองโอซะกะ ประเทศญี่ปุ่น
ลอบซัง ซังเกย์

ลอบซัง ซังเกย์ (ทิเบต: བློ་བཟང་སེང་གེ; blo-bzang seng-ge) นักกฎหมายชาวทิเบต เป็นหนึ่งในนักเคลื่อนไหวเพื่อเรียกร้องเอกราชให้กับทิเบต ปัจจุบันได้รับเลือกตั้งให้เป็น Kalon Tripa หรือ นายกรัฐมนตรีของรัฐบาลพลัดถิ่นของทิเบต เมื่อวันที่ 11 เมษายน พ.ศ. 2554 [1][2][3] และเข้าสาบานตนเพื่อรับตำแหน่งเมื่อวันที่ 8 สิงหาคม พ.ศ. 2554 สืบต่อจากลอบซัง เทนซิน ซัมทงรินโปเช องค์ที่ 5 และจะเป็นผู้นำทางการเมืองของทิเบตพลัดถิ่น หลังจากทะไลลามะ องค์ที่สิบสี่ ทรงปรารถนาจะยุติบทบาททางการเมืองของพระองค์ลง

ลอบซัง ซังเกย์ เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด

คำถาม: ลอบซัง ซังเกย์ มีอาชีพอะไร
คำตอบ: นักกฎหมายชาวทิเบต

คำถาม: ลอบซัง ซังเกย์ เป็นหนึ่งในนักเคลื่อนไหวเพื่อเรียกร้องอะไร
คำตอบ: เอกราชให้กับทิเบต

คำถาม: ลอบซัง ซังเกย์ ได้รับแต่งตั้งนายกรัฐมนตรีของรัฐบาลพลัดถิ่นของทิเบต วันที่เท่าไร
คำตอบ: 11 เมษายน พ.ศ. 2554

คำถาม: ลอบซัง ซังเกย์ เข้าสาบานตนเพื่อรับตำแหน่งเมื่อวันที่เท่าไร
คำตอบ: 8 สิงหาคม พ.ศ. 2554

คำถาม: ลอบซัง ซังเกย์ สืบต่อจากใคร
คำตอบ: ลอบซัง เทนซิน ซัมทงรินโปเช องค์ที่ 5
เจ้าหญิงมารีนา เปตรอฟนาแห่งรัสเซีย

เจ้าหญิงมารีนา เปตรอฟนาแห่งรัสเซีย (อังกฤษ: Princess Marina Petrovna of Russia) ประสูติเมื่อวันที่ 11 มีนาคม 2435 ณ ประเทศฝรั่งเศส เป็นพระธิดาพระองค์ใหญ่ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา พระองค์ทรงเจริญเติบโตในช่วงที่จักรวรรดิรัสเซีย กำลังล่มสลาย ซึ่งทรงอาศัยกับพระบิดาพระมารดาและพระญาติในปีเตอร์กอฟ เมืองในรัสเซีย พระองค์มีความสนพระทัยในด้านศิลปะ โดยเฉพาะภาพศิลป์ พระองค์ทรงเสกสมรสกับ เจ้าชายอเล็กซานเดอร์ จอลสไตน์ ในปี 2470 ไม่มีพระบุตร

คำถาม: เจ้าหญิงมารีนา เกิดวันที่เท่าไร
คำตอบ: 11 มีนาคม 2435

คำถาม: เจ้าหญิงมารีนา เกิดที่ประเทศอะไร
คำตอบ: ประเทศฝรั่งเศส

คำถาม: เจ้าหญิงมารีนา พระองค์ทรงเสกสมรสกับใคร
คำตอบ: เจ้าชายอเล็กซานเดอร์ จอลสไตน์
เทศบาลตำบลหินกอง

เทศบาลตำบลหินกอง เดิมเป็นองค์การบริหารส่วนตำบลหินกอง ตั้งอยู่ที่อำเภอสุวรรณภูมิ จังหวัดร้อยเอ็ด ได้รับการประกาศจัดตั้งจากกระทรวงมหาดไทยให้ยกฐานะจากองค์การบริหารส่วนตำบล ให้เป็น เทศบาลตำบล เมื่อวันที่ 17 กรกฎาคม พ.ศ. 2551 แบ่งการปกครองเป็น 16 หมู่บ้าน มีพื้นที่รวม 87 ตารางกิโลเมตร ประชากรรวม 9,291 คน จำนวนบ้าน 2,414 หลังคาเรือน (สถิติเดือนกันยายน 2552) พื้นที่ตำบลหินกองมีลักษณะภูมิประเทศเป็นที่ราบลุ่ม มีลำน้ำเสียวตัดผ่าน

คำถาม: เทศบาลตำบลหินกองตั้งอยู่ที่ใด
คำตอบ: อำเภอสุวรรณภูมิ จังหวัดร้อยเอ็ด

คำถาม: เทศบาลตำบลหินกองเดิมทีเป็นอะไร
คำตอบ:  เดิมเป็นองค์การบริหารส่วนตำบลหินกอง

คำถาม: เทศบาลตำบลหินกองได้จัดตั้งเป็นเทศบาลเมื่อใด
คำตอบ: 17 กรกฎาคม พ.ศ. 2551

คำถาม: เทศบาลตำบลหินกองแบ่งการปกครองเป็นกี่หมู่บ้าน
คำตอบ: 16 หมู่บ้าน

คำถาม: เทศบาลตำบลหินกองมีพื้นทั้งหมดเท่าใด
คำตอบ: มีพื้นที่รวม 87 ตารางกิโลเมตร

คำถาม: เทศบาลตำบลหินกองมีประชากรเท่าใด
คำตอบ: ประชากรรวม 9,291 คน

คำถาม: มีจำนวนบ้านเท่าใดในเดือนกันยายน2552
คำตอบ: จำนวนบ้าน 2,414 หลังคาเรือน

คำถาม: เทศบาลตำบลหินกองลักษณะภูมิประเทศอย่างไร
คำตอบ: พื้นที่ตำบลหินกองมีลักษณะภูมิประเทศเป็นที่ราบลุ่ม มีลำน้ำเสียวตัดผ่าน
ปลาเก๋าเสือ

ปลาเก๋าเสือ หรือ ปลากะรังลายน้ำตาล (อังกฤษ: Brown-marbled grouper, Tiger grouper; ชื่อวิทยาศาสตร์: Epinephelus fuscoguttatus)
เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae) มีลักษณะทั่วไปคล้ายกับปลากะรังทั่วไป สีพื้นลำตัวเป็นสีเหลืองน้ำตาล มีจุดสีน้ำตาลเข้ม ส่วนหัวและแผ่นปิดเหงือกมีจุดสีน้ำตาลขนาดเล็ก ไปจนถึงครีบต่าง ๆ และครีบหาง
มีขนาดโตเต็มที่ประมาณ 120 เซนติเมตร แต่ขนาดโดยเฉลี่ยประมาณ 50 เซนนติเมตร พบกระจายพันธุ์อย่างกว้างขวางตั้งแต่ทะเลแดงในแอฟริกาตะวันออก, อ่าวเปอร์เซีย, ซามัว, ทะเลญี่ปุ่น, นิวแคลิโดเนีย, อินโด-แปซิฟิก จนถึงออสเตรเลีย
เป็นปลาเศรษฐกิจชนิดหนึ่ง ที่มีการเพาะเลี้ยงอย่างปลากะรังชนิดอื่น ๆ โดยมีราคาขายตัวละ 400-600 บาท รวมถึงมีการผสมข้ามสายพันธุ์กับปลาหมอทะเล หรือปลาเก๋ายักษ์ (E. lanceolatus) ซึ่งเป็นปลาในสกุลเดียวกันแต่ตัวใหญ่กว่า เพื่อให้ได้ปลาลูกผสมที่เรียกว่า  ปลาเก๋ามุกมังกร ที่เนื้อมีความนุ่มอร่อยกว่า และราคาถูกกว่า

คำถาม: ปลาเก๋าเสือมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Epinephelus fuscoguttatus

คำถาม: ปลาเก๋าเสือเป็นปลาทะเลชนิดหนึ่งที่จัดอยู่ในวงศ์ใด
คำตอบ: วงศ์ปลากะรัง (Serranidae)

คำถาม: ปลาเก๋าเสือเป็นปลาที่สามารถนำมาเลี้ยงเป็นปลาเศรษฐกิจได้โดยราคาขายอยู่ที่เท่าไหร่
คำตอบ: มีราคาขายตัวละ 400-600 บาท
รายชื่อตอนในกินทามะ (อนิเมะ ฤดูกาลที่ 4)

ภาพยนตร์การ์ตูนโทรทัศน์เรื่อง กินทามะ ภาค 4 กำกับโดยโยอิจิ ฟูจิตะ ผลิตโดยซันไรส์ ออกอากาศทางทีวีโตเกียว ตั้งแต่วันที่ 2 เมษายน พ.ศ. 2552 ถึงวันที่ 25 มีนาคม พ.ศ. 2553 ภาพยนตร์การ์ตูนมีต้นแบบมาจากผลงานการ์ตูนของฮิเดอากิ โซราจิ ชื่อเรื่องเดียวกัน [1][2] เป็นเรื่องราวเกี่ยวกับอดีตซามูไรนามว่าซากาตะ กินโทกิ และลูกจ้างของเขาสองคนคือ ชิมูระ ชินปาจิ และคางุระ ทั้งสามทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน

ในประเทศญี่ปุ่น บริษัทอะนิเพล๊กซ์ได้จำหน่ายดีวีดีภาพยนตร์การ์ตูนกินทามะภาค 4 ระหว่างวันที่ 28 ตุลาคม พ.ศ. 2552 ถึงวันที่ 27 ตุลาคม พ.ศ. 2553 [3][4]

สำหรับในประเทศไทย บริษัทไรท์บิยอนด์ เป็นผู้ถือลิขสิทธิ์ภาพยนตร์การ์ตูนกินทามะ ภาค 4 และวางจำหน่ายในรูปแบบวีซีดี 25 ชุด และ ดีวีดี 13 ชุด โดยในรูปแบบดีวีดีนั้นวางจำหน่ายระหว่างวันที่ 16 มกราคม พ.ศ. 2556 ถึงวันที่ 19 เมษายน พ.ศ. 2556 [5][6]

คำถาม: ภาพยนตร์การ์ตูนโทรทัศน์เรื่อง กินทามะ ภาค 4 กำกับโดยใคร
คำตอบ: โยอิจิ ฟูจิตะ

คำถาม: ภาพยนตร์การ์ตูนโทรทัศน์เรื่อง กินทามะ ภาค 4 ผลิตโดยใคร
คำตอบ: ซันไรส์

คำถาม: ภาพยนตร์การ์ตูนโทรทัศน์เรื่อง กินทามะ ภาค 4 ออกอากาศทางทีวีโตเกียว ตั้งแต่วันที่เท่าไร
คำตอบ:  2 เมษายน พ.ศ. 2552

คำถาม: ภาพยนตร์การ์ตูนโทรทัศน์เรื่อง กินทามะ ภาค 4 บริษัทอะไรจัดจำหน่าย
คำตอบ: บริษัทอะนิเพล๊กซ์

คำถาม: ภาพยนตร์การ์ตูนโทรทัศน์เรื่อง กินทามะ ภาค 4 บริษัทอะไรจัดจำหน่ายในประเทศไทย
คำตอบ: บริษัทไรท์บิยอนด์
วัดราชประดิษฐาน

วัดราชประดิษฐาน ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์

คำถาม: วัดราชประดิษฐาน ตั้งอยู่ที่ไหน
คำตอบ: ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา

คำถาม: วัดราชประดิษฐานสร้างตอนไหน
คำตอบ: สร้างขึ้นเมื่อครั้งกรุงศรีอยุธยาเป็นราชธานี
ภัทร เอกแสงกุล

ภัทร เอกแสงกุล ชื่อเล่น เฟย เกิดเมื่อวันที่ 10 พฤษภาคม พ.ศ. 2538 เป็นนักแสดงชาวไทย เข้าสู่วงการบันเทิงโดยคำชักชวนของเอกชัย เอื้อสังคมเศรษฐ[1] มีผลงานเด่นจากซีรีส์เรื่อง GPA สถาบันพันธุ์แสบ และ O-negative รักออกแบบไม่ได้ รับบทเป็น องอาจ นอกจากนี้เขายังติด 1 ใน 50 หนุ่มโสดคลีโอ ปี 2015 และดำรงตำแหน่งจุฬาฯ คฑากร รุ่นที่ 7.1

ประวัติ
ภัทร เอกแสงกุล ศึกษาในระดับมัธยมต้นที่ โรงเรียนนวมินทราชินูทิศ บดินทรเดชา ระดับมัธยมปลายที่ โรงเรียนบดินทรเดชา (สิงห์ สิงหเสนี) ปัจจุบันสำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย รุ่น 49

ผลงาน
ภาพยนตร์
(2560) Net I Die สวยตายล่ะมึง

ละครเวที
(2556) ละครเวทีคณะนิเทศศาสตร์ จุฬาลงกรณ์มหาวิทยาลัย เรื่อง ปิ๊กกะแอน รับบทเป็น ปิ๊ก

ละครโทรทัศน์
(2562) ก่อนอรุณจะรุ่ง

คำถาม: ผลงานเด่นของภัทร เอกแสงกุลคืออะไร
คำตอบ: ซีรีส์เรื่อง GPA สถาบันพันธุ์แสบ และ O-negative รักออกแบบไม่ได้

คำถาม: ภัทร เอกแสงกุลเป็นคฑากรของจุฬาฯรุ่นที่่เท่าไหร่
คำตอบ: ดำรงตำแหน่งจุฬาฯ คฑากร รุ่นที่ 7.1

คำถาม: ภัทร เอกแสงกุลจบการศึกษาอะไร
คำตอบ: ระดับปริญญาตรี คณะนิเทศศาสตร์ จุฬาลงกรณ์มหาวิทยาลัย รุ่น 49
กังฟูแพนด้า จอมยุทธ์พลิกล็อก ช็อคยุทธภพ

กังฟูแพนด้า จอมยุทธ์พลิกล็อก ช็อคยุทธภพ (อังกฤษ: Kung Fu Panda) เป็นภาพยนตร์แอนิเมชันแนวตลกและบันเทิงคดีกำลังภายในอเมริกัน ออกฉายใน ค.ศ. 2008 ผลิตโดยดรีมเวิกส์แอนิเมชันและจัดจำหน่ายโดยพาราเมาต์พิกเจอส์1 ภาพยนตร์เรื่องนี้กำกับโดยจอห์น สตีเฟนสัน และมาร์ก ออสบอร์น ร่วมผลิตโดยมาลิสซา คอบบ์ และพากย์เสียงโดยแจ็ก แบล็ก, ดัสติน ฮอฟแมน, แอนเจลีนา โจลี, เอียน แม็คเชน, เซท โรเกน, ลูซี ลิว, เดวิด ครอส, แรนดัล ดุก คิม, เจมส์ ฮง, แดน ฟอกเลอร์, ไมเคิล คลาร์ก ดันแคน และแจ๊กกี้ ชาน ภาพยนตร์มีฉากในประเทศจีนโบราณ ซึ่งเต็มไปด้วยประชากรสัตว์ที่สามารถพูดได้เหมือนมนุษย์ และดำเนินเรื่องเกี่ยวกับแพนด้าอ้วนใหญ่ที่ชื่อโป ผู้คลั่งไคล้ในกังฟู เขาถูกคัดเลือกให้เป็น "นักรบมังกร" โดยบังเอิญ เพื่อรับมือกับไต้ลุง นักรบกังฟูตัวร้ายที่หลบหนีออกจากคุก[1]

คำถาม: กังฟูแพนด้าเป็นภาพยนตร์แบบใด
คำตอบ: แอนิเมชัน

คำถาม: กังฟูแพนด้าตลกไหม
คำตอบ: ตลก

คำถาม: กังฟูแพนด้าออกฉายในปีอะไร
คำตอบ: ค.ศ. 2008
โรงเรียนเวียงนครวิทยาคม

โรงเรียนเวียงนครวิทยาคม (อักษรย่อ ว.น.ค.)อำเภอภูเวียง จังหวัดขอนแก่น ประกาศจังตั้งเมื่อ วันที่ 8 พฤษภาคม 2540 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ เป็นหน่วยงานของรัฐบาลซึ่งจัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนวนนักเรียนมากกว่า 500 คน และบุคลากรทางการศึกษาอีกกว่า 37 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 50 ไร่ ในปี พ.ศ. 2537-2539 เป็นสาขาของโรงเรียนภูเวียงวิทยาคม ต่อมาในปี พ.ศ. 2540 ได้แยกออกมาเป็นโรงเรียนเวียงนครวิทยาคมในปัจจุบัน

คำถาม: อักษรย่อของโรงเรียนเวียงนครวิทยาคมคืออะไร
คำตอบ: (อักษรย่อ ว.น.ค.)

คำถาม: โรงเรียนเวียงนครวิทยาคมอยู่ที่ไหน
คำตอบ: อำเภอภูเวียง จังหวัดขอนแก่น

คำถาม: โรงเรียนเวียงนครวิทยาคมประกาศจัดตั้ง
คำตอบ: วันที่ 8 พฤษภาคม 2540

คำถาม: โรงเรียนเวียงนครวิทยาคมมีจำนวนนักเรียนเท่าไหร่
คำตอบ: มีจำนวนนักเรียนมากกว่า 500 คน
มิสแกรนด์อินเตอร์เนชันแนล

มิสแกรนด์อินเตอร์เนชันแนล (อังกฤษ: Miss Grand International) เป็นการประกวดนางงามนานาชาติที่จัดขึ้นเพื่อรณรงค์หยุดการทำสงคราม จัดตั้งโดย ณวัฒน์ อิสรไกรศีล สำหรับผู้ที่ได้รับตำแหน่งมิสแกรนด์อินเตอร์เนชันแนล จะได้ครองมงกุฎและเงินรางวัลมูลค่า 40,000 ดอลลาร์สหรัฐ ในปีแรก และสิทธิในการครอบครองที่พักคอนโดมิเนียม ตลอดการปฏิบัติภารกิจ 1 ปี และพร้อมปฏิบัติภารกิจ Stop the War and Violence หรือ ยุติสงครามและความรุนแรง

คำถาม: มิสแกรนด์อินเตอร์เนชันแนล เป็นการประกวดอะไร
คำตอบ: ประกวดนางงามนานาชาติ

คำถาม: มิสแกรนด์อินเตอร์เนชันแนล จัดขึ้นเพื่ออะไร
คำตอบ: เพื่อรณรงค์หยุดการทำสงคราม

คำถาม: มิสแกรนด์อินเตอร์เนชันแนล จัดตั้งโดยใคร
คำตอบ: ณวัฒน์ อิสรไกรศีล

คำถาม: มิสแกรนด์อินเตอร์เนชันแนล ผู้ที่ชนะได้รางวัลเท่าไร
คำตอบ: รางวัลมูลค่า 40,000 ดอลลาร์สหรัฐ

คำถาม: มิสแกรนด์อินเตอร์เนชันแนล ะสิทธิในการครอบครองที่พักอะไร
คำตอบ: คอนโดมิเนียม
ซีรอคโค

ซีรอคโค เป็นภัตตาคารเปิดโล่งที่ใหญ่ที่สุดในโลก ตั้งอยู่ที่ชั้น 67 ของ สเตท ทาวเวอร์ ซึ่งเป็นสถานที่เดียวกันกับโรงแรม เลอบัว โฮเต็ล แอท สเตท ทาวเวอร์ โดยยอดโดมมีความสูง 30 เมตร ได้แรงบันดาลใจ มาจาก ดอกบัว โดย เป็น ภัตคาร ระดับ 5 ดาว ในกรุงเทพมหานคร เปิดทำการเมื่อ พ.ศ. 2546

คำถาม: ซีรอคโคมีแรงบันดาลใจจากอะไร
คำตอบ: ดอกบัว

คำถาม: ซีรอคโคตั้งอยู่ที่ไหน
คำตอบ: ชั้น 67 ของ สเตท ทาวเวอร์
รางวัลนาฏราช ครั้งที่ 2

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 2 ประจำปี 2553 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล

ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด

รางวัลนาฏราช ครั้งที่ 2 พ.ศ. 2553 ประกาศผลในวันที่ 22 พฤษภาคม พ.ศ. 2554 ณ หอประชุมกองทัพเรือ กรุงเทพมหานคร ถ่ายทอดสดทางสถานีวิทยุโทรทัศน์กองทัพบกช่อง 5 เวลา 18.00 - 20.00 น. โดยปีนี้ได้ วุฒิธร มิลินทจินดา และ สุริวิภา กุลตังวัฒนา มาเป็นพิธีกร

รายชื่อเรียงตามลำดับในเว็บไซต์รางวัลนาฏราช ผู้ได้รับรางวัลเน้นตัวหนา

รางวัลเกียรติยศ
รางวัลเกียรติยศทางด้านวิทยุ
พิชัย วาสนาส่ง
รางวัลเกียรติยศทางด้านโทรทัศน์
สินีนาฏ โพธิเวส
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์)
รายชื่อผู้เข้าชิง
ละครทั้ง 25 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 2

11 รายชื่อเข้าชิง : วนิดา
10 รายชื่อเข้าชิง : มาลัยสามชาย
8 รายชื่อเข้าชิง : ไฟอมตะ
6 รายชื่อเข้าชิง : พระจันทร์ลายพยัคฆ์ , ไทรโศก
3 รายชื่อเข้าชิง : เหนือเมฆ , 4 หัวใจแห่งขุนเขา , ระบำดวงดาว
2 รายชื่อเข้าชิง : ลูกโขน , ดวงใจอัคนี , ด้วยแรงอธิษฐาน , 365 วันแห่งรัก
1 รายชื่อเข้าชิง : ธาราหิมาลัย , สองปรารถนา , เชลยศักดิ์ , เรือนซ่อนรัก , แม่ศรีไพร , กรรมลิขิต , เซน สื่อรักสื่อวิญญาณ , เป็นต่อ , ละครชีวิตจริงชุด 84000 , คุณชายตำระเบิด , ดอกรักริมทาง , อยากหยุดตะวันไว้ที่ปลายฟ้า , บ้านนี้มีรัก
รายชื่อผู้ชนะ
ละครทั้ง 6 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 2

ชนะใน 6 สาขา : มาลัยสามชาย
ชนะใน 2 สาขา : วนิดา , 4 หัวใจแห่งขุนเขา , ไทรโศก
ชนะใน 1 สาขา : เหนือเมฆ , ระบำดวงดาว

คำถาม: ใครเป็นผู้จัดรางวัลนาฏราช ครั้งที่ 2
คำตอบ: สมาพันธ์สมาคมวิชาชีพวิทยุกระจายเสียงและวิทยุโทรทัศน์

คำถาม: รางวัลนาฏราช ครั้งที่ 2 ถูกจัดขึ้นเมื่อไหร่
คำตอบ: 22 พฤษภาคม พ.ศ. 2554 ณ หอประชุมกองทัพเรือ กรุงเทพมหานคร

คำถาม: ใครได้รับรางวัลเกียรติยศรางวัลนาฏราช ครั้งที่ 2บ้าง
คำตอบ: รางวัลเกียรติยศทางด้านวิทยุ
พิชัย วาสนาส่ง
รางวัลเกียรติยศทางด้านโทรทัศน์
สินีนาฏ โพธิเวส

คำถาม: เรื่องอะไรได้มีรายชื่อเข้าชิงรางวัลนาฏราช ครั้งที่ 2มากที่สุด
คำตอบ: 11 รายชื่อเข้าชิง : วนิดา
ปลาจะละเม็ดดำ

ปลาจะละเม็ดดำ (อังกฤษ: Black pomfret; ชื่อวิทยาศาสตร์: Parastromateus niger) เป็นปลาทะเลชนิดหนึ่ง ในวงศ์ปลาหางแข็ง (Carangidae) จัดเป็นเพียงชนิดเดียวเท่านั้นที่อยู่ในสกุล Parastromateus
มีรูปร่างทั่วไปคล้ายกับปลาจะละเม็ดขาว (Pampus argenteus) ซึ่งอยู่ในวงศ์ปลาจะละเม็ด (Stromateidae) ต่างกันที่มีสีและคอดหางของปลาจะละเม็ดดำจะเป็นสันแข็ง ครีบหางใหญ่และเว้าเล็กน้อย ครีบอกยาวเรียวคล้ายขนของหางไก่ตัวผู้ ลำตัวมีสีเทาปนน้ำตาล ของครีบหลัง เมื่อยังเป็นปลาวัยอ่อนจะมีครีบท้อง และครีบหางมีสีดำ
มีขนาดโตเต็มที่ได้ 75 เซนติเมตร แต่ขนาดโดยทั่วไปประมาณ 30 เซนติเมตร
มีพฤติกรรมอยู่เป็นฝูง อาศัยอยู่ในชายฝั่ง, แนวปะการัง และปากแม่น้ำที่เป็นน้ำกร่อย ในเขตอินโด-แปซิฟิก, แอฟริกาตะวันออก, ทะเลญี่ปุ่น และออสเตรเลีย
มีชื่อเรียกอื่น อีก เช่น "ปลาโอวเชีย"

คำถาม: ปลาจะละเม็ดดำมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Parastromateus niger

คำถาม: ปลาจะละเม็ดดำจัดว่าเป็นปลาทะเลที่จัดอยู่ในวงศ์ใด
คำตอบ: วงศ์ปลาหางแข็ง (Carangidae)

คำถาม: ปลาจะละเม็ดดำมีชื่อเรียกอีกชื่ออื่นว่าอะไร
คำตอบ: ปลาโอวเชีย
อุทยานแห่งชาติหมู่เกาะช้าง

อุทยานแห่งชาติหมู่เกาะช้าง อุทยานแห่งชาติหมู่เกาะช้าง มีเนื้อที่ทั้งสิ้น 650 ตารางกิโลเมตร หรือ 406,250 ไร่ ประกอบด้วยเกาะต่าง ๆ ที่มากถึง 52  เกาะ เรียงตัวกัน ตั้งอยู่ในเขตอำเภอเกาะช้าง และบางส่วนของ อำเภอเกาะกูด เกาะที่สำคัญที่สุด คือ เกาะช้าง นอกจากนี้ยังมีเกาะอื่น ๆ ที่ยังคงสภาพความสวยงามตามธรรมชาติ ได้แก่ เกาะคลุ้ม เกาะเหลายาใน เกาะง่าม เกาะไม้ซี้ใหญ่ เกาะหวาย เกาะง่าม บางแห่งมีปะการังใต้น้ำที่คงความสมบูรณ์ตามธรรมชาติ เช่น เกาะหวาย และหมู่เกาะรัง ฯลฯ ที่ทำการอุทยานฯ ตั้งอยู่ทางฝั่งตะวันออกของเกาะช้างใกล้คลองธารมะยม บริเวณด้านหน้ามีท่าเทียบเรือขนาดใหญ่ของอุทยานฯ นอกจากนี้ยังมีหน่วยพิทักษ์อุทยานอีก 3 จุด ซึ่งล้วนอยู่บนเกาะช้าง คือ บริเวณอ่าวคลองสน  บริเวณทางเข้าน้ำตกคลองพลู  และบริเวณหมู่บ้านสลักเพชร

เกาะช้าง เดิมเป็นเกาะที่ไม่มีชุมชนตั้งถิ่นฐานอยู่อาศัย แต่มีความสำคัญในฐานะที่เป็นท่าจอดเรือหลบลมมรสุม แหล่งเสบียงอาหาร และน้ำจืด โดยเฉพาะที่บริเวณอ่าวสลักเพชร หรืออ่าวสลัด เป็นที่รู้จักกันดีในหมู่โจรสลัด ชาวจีนไหหลำ และชาวญวน ปัจจุบันบนเกาะช้างมีประชาชนอาศัยอยู่ 8 หมู่บ้าน

เกาะช้างเป็นเกาะที่ใหญ่เป็นอันดับ 2 ของประเทศรองจากเกาะภูเก็ต มีเนื้อที่ 429 ตารางกิโลเมตร   ลักษณะภูมิประเทศส่วนใหญ่เป็นเขาสูงมีผาหินสลับซับซ้อน ยอดเขาที่สูงที่สุดได้แก่ เขาสลักเพชร มีความสูงประมาณ 744 เมตร สภาพป่าโดยทั่วไปมีอุดมสมบูรณ์ ส่วนใหญ่เป็นป่าดิบเขา เป็นต้นกำเนิดของต้นน้ำลำธาร ทำให้มีน้ำตกหลายแห่งบนเกาะ ด้านฝั่งตะวันออกของเกาะนั้น มีชายฝั่งที่สวยงามอย่างมาก

อุทยานแห่งชาติหมู่เกาะช้าง เป็นพื้นที่ที่ถูกประกาศเป็นพื้นที่พิเศษเพื่อการท่องเที่ยวอย่างยั่งยืน โดยองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน เมื่อปี พ.ศ. 2547

คำถาม: อุทยานแห่งชาติหมู่เกาะช้าง มีเนื้อที่ทั้งหมดเท่าไร
คำตอบ: 650 ตารางกิโลเมตร

คำถาม: ประกอบด้วยเกาะต่าง ๆ กี่เกาะ
คำตอบ: 52  เกาะ

คำถาม: อุทยานแห่งชาติหมู่เกาะช้าง ตั้งอยู่ในอำเภออะไร
คำตอบ: อำเภอเกาะช้าง

คำถาม: เกาะที่สำคัญที่สุด คือเกาะอะไร
คำตอบ: เกาะช้าง

คำถาม: ที่ทำการอุทยานตั้งอยู่ในทิศใด
คำตอบ: ตะวันออกของเกาะช้างใกล้คลองธารมะยม

คำถาม: หน่วยพิทักษ์เกาะมีกี่จุด
คำตอบ: 3 จุด

คำถาม: ปัจจุบันบนเกาะช้างมีประชาชนอาศัยอยู่กี่หมู่บ้าน
คำตอบ: 8 หมู่บ้าน

คำถาม: เกาะช้างเป็นเกาะที่ใหญ่เป็นอันดับที่เท่าไร
คำตอบ: 2

คำถาม: เกาะช้าง มีเนื้อที่เท่าไร
คำตอบ: 429 ตารางกิโลเมตร

คำถาม: ลักษณะภูมิประเทศส่วนใหญ่เป็นอย่างไร
คำตอบ: เขาสูงมีผาหินสลับซับซ้อน

คำถาม: ยอดเขาสูงสุด ชื่อว่าอะไร
คำตอบ: เขาสลักเพชร

คำถาม: เขาสลักเพชร มีความสูงเท่าไร
คำตอบ: 744 เมตร

คำถาม: สภาพป่าโดยทั่ว มีลักษณะอย่างไร
คำตอบ: ป่าดิบเขา

คำถาม: อุทยานเกาะช้าง ได้ประกาศพื้นที่พิเศษเพื่อการท่องเที่ยวอย่างยั่งยืน ในปีอะไร
คำตอบ: พ.ศ. 2547
เนียร์

เนียร์ (ญี่ปุ่น: ニア; อังกฤษ: Near) หรือ เนธ ริเวอร์ (ญี่ปุ่น: ネイト・リバー; อังกฤษ: Nate River) เป็นตัวละครฝ่ายปฏิปักษ์ของไลท์ ยางามิ ในมังงะซีรีส์ เดธโน้ต เป็นตัวละครสำคัญถัดจากตัวเอกในช่วงหลังของอะนิเมะชื่อเดียวกัน หลังจากนั้นเพียงสี่ปี เขามีบทบาทในฐานะผู้สมทบตัวเอกในภาพยนตร์ สมุดโน้ตสิ้นโลก เนียร์เป็นหนึ่งในสองของผู้สืบทอดภารกิจจากแอล ผู้ซึ่งตรวจสอบพฤติการณ์และตัวตนของคิระ เขากลายเป็นผู้นำของ SPK (Special Provision for Kira) องค์กรที่เฝ้าดูเคสของคิระ และในท้ายที่สุดก็ประสบความสำเร็จในการเปิดเผยตัวตนของคิระ ให้เสียงภาษาญี่ปุ่นในฉบับอะนิเมะโดย โนริโกะ ฮิดากะ, ในฉบับภาษาอังกฤษโดย เคธี เวเซลัค และ บรูโน โคโลเนล ในฉบับภาษาสเปน

เนื้อเรื่องย่อ
ใน เดธโน้ต เนียร์เป็นหนึ่งในสองผู้สานต่อภารกิจของแอล ผู้มาจาก แวมมี่ เฮาส์ ซึ่งเป็นสถานเลี้ยงเด็กกำพร้าสำหรับเด็กที่มีพรสวรรค์ของวาตาริ[2] ในวินเชสเตอร์ ประเทศอังกฤษ ในด้านการสืบสวน เขามีความอัจฉริยะอยู่ในตัว รวมถึงมีความใจเย็นต่อการประเมินสถานการณ์ ในขณะที่อีกคนหนึ่งซึ่งมีชื่อว่า เมลโล เป็นผู้มีอารมณ์ร้อนมากกว่าในการปฏิบัติหน้าที่ ซึ่งเนียร์เป็นผู้ที่มีความเหมือนกับแอลเป็นอย่างมาก โดยการแสดงให้เห็นพฤติกรรมแปลกๆในช่วงชีวิตปกติของเขา บ่อยครั้งที่อาจเห็นเขาหลังโก่งมากกว่าการนั่งในแบบของแอล นอกจากนี้ เขายังเล่นของเล่นต่างๆ โดยใช้ประกอบกับทฤษฎีของเขา ตลอดจนการแสดงออกอย่างเกียจคร้านรวมถึงการใช้มือลากเส้นผมของตัวเองเล่น เนียร์ยังเป็นผู้ที่แสดงออกถึงความเคารพที่มีต่อแอล และยึดมั่นถึงการแก้ปัญหาอาชญากรรมตามวิธีการของแอล แม้กระทั่งการชี้ถึงเบาะแสที่เขาให้ความสนใจมากกว่าการพยายามตามหาความยุติธรรม

แนวคิดและการพัฒนาตัวละคร
สึงุมิ โอบะ ผู้เขียนเดธโน้ต กล่าวว่าเขาได้นำเสนอการร่วมมือเนียร์และเมลโล ในฐานะที่แอลไม่สามารถกำจัดคิระลงได้ โอบะรู้สึกว่าการนำเสนอตัวละครเพียงรายเดียวจะเป็นการซ้ำกันกับการต่อสู้ระหว่างไลท์กับแอล ดังนั้นเขาจึงต้องการเสนอเรื่องราวที่ที่สามต้องมาต่อสู้กันแทน โอบะกล่าวว่าเขาไม่ได้เริ่มต้นการพัฒนาบุคลิกของพวกเขาในฐานะที่เขาต้องการเปิดเผยผ่านทางการกระทำของตัวละครเหล่านี้แทน

คำถาม: เนียร์คือใคร
คำตอบ: ตัวละครฝ่ายปฏิปักษ์ของไลท์ ยางามิ ในมังงะซีรีส์ เดธโน้ต

คำถาม: เนียร์มีหน้าที่อะไรในเรื่องเดธโน๊ต
คำตอบ: หนึ่งในสองผู้สานต่อภารกิจของแอล
คนกับควาย

คนกับควาย เป็นเพลงเพื่อชีวิตที่มีชื่อเสียงของวงคาราวาน ขับร้องโดย สุรชัย จันทิมาธร จากทำนองเพลง "Master of War" ของ บ็อบ ไดแลน แต่งคำร้องภาษาไทยโดย สมคิด สิงสง

ได้ฟังเพลง Master of War และเพลงอื่นๆ ของบ็อบ ไดแลน เป็นครั้งแรกจากแผ่นเสียงที่บ้านของเสถียร จันทิมาธร และชื่นชอบทำนอง จนนำมาหัดเล่นอยู่เสมอ วันหนึ่งสมคิด สิงสง ที่พักอยู่ด้วยกันได้ยินเข้าจึงชักชวนให้แต่งคำร้องภาษาไทย โดยสมคิดเล่นไวโอลิน สุรชัยเล่นกีตาร์ ต่อมา วิสา คัญทัพ ได้ขอร่วมแต่งด้วย จนสำเร็จเป็นเพลงในที่สุด
เพลงคนกับควาย ได้แสดงสู่สาธารณะเป็นครั้งแรก โดยสุรชัย จันทิมาธร และวิสา คัญทัพ ในงานแต่งงานของวีระประวัติ วงศ์พัวพันธุ์ เพื่อนนักเขียนในกลุ่ม "พระจันทร์เสี้ยว" และเริ่มเป็นที่รู้จักในวงกว้าง จากการแสดงในงานนิทรรศการเพลงเพื่อชีวิต ที่มหาวิทยาลัยธรรมศาสตร์ โดยสุรชัย และวีระศักดิ์ สุนทรศรี [1] ร่วมกันเล่นเพลง คนกับควาย เปิบข้าว และข้าวคอยฝน [2] และบันทึกเสียงเป็นครั้งแรกโดยคาราวานทั้งวง ที่ห้องอัด "คิงส์ซาวด์" เมื่อกลางปี พ.ศ. 2518 [3]

ภายหลังเหตุการณ์ 6 ตุลา ในปี พ.ศ. 2519 เทปมาสเตอร์ของอัลบัมคนกับควายถูกทำลายทิ้งทั้งหมด เพื่อความปลอดภัยของผู้ครอบครอง [3] ภายหลังจึงได้มีการทำมาสเตอร์ขึ้นมาใหม่ในปี พ.ศ. 2538 โดยใช้ต้นฉบับจากแผ่นเสียง

เพลงนี้ถูกแปลงเป็นเพลงลูกทุ่ง โดยสดใส รุ่งโพธิ์ทอง ชื่อเพลง "เราคนจน" และต่อมา ยอดรัก สลักใจ ได้นำมาร้องใหม่อีกครั้ง [4]

คำถาม: เพลงคนกับควายเป็นเพลงของศิลปินวงใด
คำตอบ: คาราวาน

คำถาม: ใครคือผู้ขับร้องเพลงคนกับควาย
คำตอบ: สุรชัย จันทิมาธร

คำถาม: ทำนองเพลงเพลงคนกับควายมาจากเพลงอะไร
คำตอบ: Master of War

คำถาม: เกิดอะไรขึ้นกับเพลงคนกับควายในวันที่ 6 ตุลา ในปี พ.ศ. 2519
คำตอบ: เทปมาสเตอร์ของอัลบัมคนกับควายถูกทำลายทิ้งทั้งหมด
อีสปอร์ต

อีสปอร์ต (อังกฤษ: Esports) หรือ กีฬาอิเล็กทรอนิกส์ (อังกฤษ: electronic sports) คือกีฬาประเภทบุคคลหรือทีมชนิดหนึ่ง กรมกีฬาได้จัดEsportเป็นส่วนหนึ่งของกีฬาที่เกี่ยวกับกับการแข่งขันวิดีโอเกม โดยมีการแข่งตามประเภทของวิดิโอเกมเช่น เกมวางแผนการรบ, เกมต่อสู้, เกมยิงมุมมองบุคคลที่หนึ่ง, โมบา การแข่งขันนั้นแบ่งออกเป็นระดับสมัครเล่น กึ่งอาชีพ และระดับมืออาชีพ รวมถึงมีรายการแข่งขันและลีกต่าง ๆ เช่นเดียวกับกีฬาทั่วไป ในปี 2017 ผู้ชมอีสปอร์ตมีจำนวนรวมทั้งสิ้นประมาณ 385 ล้านคนทั่วโลก[1]

คำถาม: อีสปอร์ต มีอีกชื่อหนึ่งว่าอะไร
คำตอบ: กีฬาอิเล็กทรอนิกส์

คำถาม: อีสปอร์ต คืออะไร
คำตอบ: กีฬาประเภทบุคคลหรือทีมชนิดหนึ่ง

คำถาม: อีสปอร์ต กรมกีฬาได้จัดEsportเป็นส่วนหนึ่งของกีฬาที่เกี่ยวกับกับการแข่งขันอะไร
คำตอบ: วิดีโอเกม
วิดีโอเกม

วิดีโอเกม (อังกฤษ: Video game) คือ เครื่องเกมอิเล็กทรอนิกส์ที่มนุษย์ใช้ส่วนต่อประสานกับผู้ใช้ (user interface) ส่งผลการกระทำ (input) กลับเข้าไปยังหน่วยประมวลผลกลาง (Central Processor Unit) ในตัวเครื่อง ให้คิดคำนวณแล้วแสดงผลโต้ตอบกลับมาด้วย แสง-เสียง-การสั่น-หรือภาพบนจอภาพ วิดีโอ คำว่า วิดีโอ ในวิดีโอเกม แต่เดิมหมายถึงอุปกรณ์แสดงภาพแบบแรสเตอร์[1] แต่ปัจจุบันสามารถใช้เรียกอุปกรณ์แสดงภาพใด ๆ ก็ได้ที่สร้างภาพสองมิติหรือสามมิติขึ้นมา ตัวอย่างเช่นคอมพิวเตอร์ส่วนบุคคล และเครื่องเล่นวิดีโอเกม อุปกรณ์เหล่านี้เป็นไปได้ตั้งแต่เมนเฟรมคอมพิวเตอร์ ไปจนถึงอุปกรณ์มือถือขนาดเล็ก วิดีโอเกมแบบเฉพาะอย่างเช่น เกมตู้ เคยมีแพร่หลายในอดีต แต่ปัจจุบันค่อย ๆ มีใช้น้อยลง วิดีโอเกมได้พัฒนาไปจนกลายเป็นอุตสาหกรรมและงานศิลปะ

คำถาม: คำว่า วิดีโอ ในวิดีโอเกม หมายถึงสิ่งใด
คำตอบ: อุปกรณ์แสดงภาพใด ๆ ก็ได้ที่สร้างภาพสองมิติหรือสามมิติขึ้นมา

คำถาม: สิ่งใดเคยมีแพร่หลายในอดีต
คำตอบ: วิดีโอเกมแบบเฉพาะอย่างเช่น เกมตู้
แก้ว

แก้ว หมายถึง วัสดุแข็งที่มีรูปลักษณะอยู่ตัว และเป็นเนื้อเดียว โดยปกติแล้วเกิดจากการเย็นตัวลงอย่างฉับพลันของวัสดุหลอมหนืด ซึ่งทำให้การแข็งตัวนั้นไม่ก่อผลึก ตัวอย่างเช่น น้ำตาลซึ่งหลอมละลายและถูกทำให้แข็งตัวอย่างรวดเร็ว อาจด้วยการหยดลงบนผิวเย็น น้ำตาลที่แข็งตัวนี้จะมีลักษณะเป็นเนื้อเดียว ไม่แสดงให้เห็นถึงลักษณะที่เป็นผลึก ซึ่งสามารถสังเกตได้จากรอยแตกหักซึ่งมีลักษณะละเอียด (conchoidal fracture)

คำถาม: แก้วคืออะไร
คำตอบ: วัสดุแข็งที่มีรูปลักษณะอยู่ตัว และเป็นเนื้อเดียว

คำถาม: แก้วเกิดจากอะไร
คำตอบ: โดยปกติแล้วเกิดจากการเย็นตัวลงอย่างฉับพลันของวัสดุหลอมหนืด ซึ่งทำให้การแข็งตัวนั้นไม่ก่อผลึก
ฟร็องซิส ปีกาบียา

ฟร็องซิส ปีกาบียา (ฝรั่งเศส: Francis Picabia; ชื่อเกิด ฟร็องซิส-มารี มาร์ตีเน เดอ ปีกาบียา, 22 มกราคม ค.ศ.1879 – 30 พฤศจิกายน ค.ศ.1953) ศิลปิน ช่างภาพ กวี และนักพิมพ์ที่มีชื่อเสียงในช่วงคริสต์ศตวรรษที่ 20

นอกจากบทบาทในการเป็นหนึ่งในผู้เคลื่อนไหวคนสำคัญของลัทธิดาดาในอเมริกาและฝรั่งเศสแล้ว เขายังมีผลงานในลัทธิประทับใจ ศิลปะนามธรรม และงานในศิลปะลัทธิผสานจุดสี เขายังมีผลงานเกี่ยวข้องกับบาศกนิยมและโดดเด่นในผลงานของลัทธิเหนือจริงอีกด้วย
ช่วงวัยเด็ก
ฟร็องซิส ปีกาบียา เกิดเมื่อปี ค.ศ. 1879 กรุงปารีส ประเทศฝรั่งเศส โดยเขากำเนิดขึ้นในตระกูลที่ร่ำรวย จึงทำให้มีโอกาสศึกษาเล่าเรียน ท่องเที่ยว และมีความสุขกับชีวิตที่หรูหรา อย่างไรก็ตามเมื่อเขาอายุได้7ปี แม่ของเขาได้จากไปด้วยวัณโรคและในปีถัดไป ยายของเขาก็ได้เสียชีวิตลง เขาจึงตกอยู่ในการดูแลของพ่อ ลุง และตาของเขา

ลุงของเขาเป็นคนรักศิลปะและนักสะสม ทำให้ปีกาบียาเริ่มมีความสนใจในจิตรกรคลาสสิคของฝรั่งเศส อาทิเช่น เฟลิกซ์ ซีม (Felix Ziem) และเฟอร์ดินาน รอยเบิร์ด (Ferdinand Roybert) ส่วนตาของเขาที่เป็นช่างภาพมือสมัครเล่น ก็ได้สอนเขาเกี่ยวกับการถ่ายภาพด้วย และหลังจากนั้นปีกาบียาจึงได้ใช้กล้องเพื่อช่วยในการทำงานของเขา

คำถาม: ฟร็องซิส ปีกาบียาคือใคร ?
คำตอบ: ศิลปิน ช่างภาพ กวี และนักพิมพ์

คำถาม: ฟร็องซิส ปีกาบียาเกิดปีอะไร ?
คำตอบ: ค.ศ. 1879

คำถาม: ฟร็องซิส ปีกาบียาเกิดที่ใด ?
คำตอบ:  กรุงปารีส

คำถาม: ฟร็องซิส ปีกาบียานักพิมพ์ที่มีชื่อเสียงในช่วงคริสต์ศตวรรษที่เท่าไหร่ ?
คำตอบ: ศตวรรษที่ 20

คำถาม: ลุงของเขาเป็นคนรักศิลปะและนักสะสม ทำให้ปีกาบียาเริ่มมีความสนใจในจิตรกรคลาสสิคของประเทศใด ?
คำตอบ: ฝรั่งเศส
เสือลายเมฆบอร์เนียว

เสือลายเมฆบอร์เนียว หรือ เสือลายเมฆซุนดา (อังกฤษ: Bornean clouded leopard, Sunda clouded leopard, Sundaland clouded leopard; ชื่อวิทยาศาสตร์: Neofelis diardi) แต่เดิมเคยจัดอยู่เป็นชนิดย่อยของเสือลายเมฆ (N. nebulosa) แต่ในวันที่ 14 มีนาคม ค.ศ. 2006 ทางกองทุนสัตว์ป่าโลก (WWF) ได้ยอมรับให้เป็นเสือชนิดใหม่ของโลก ด้วยว่ามีความแตกต่างจากเสือลายเมฆธรรมดา และแบ่งออกได้เป็น 2 ชนิดย่อย ในเดือนมีนาคม ค.ศ. 2007 จากผลการวิจัยทางพันธุกรรมจากสถาบันมะเร็งแห่งชาติสหรัฐอเมริกา [2]

คำถาม: เสือลายเมฆบอร์เนียวแบ่งออกได้เป็น 2 ชนิดย่อย โดยใคร?
คำตอบ: สถาบันมะเร็งแห่งชาติสหรัฐอเมริกา
ดัมป์ มัตสึโมโตะ

คาโอรุ "ดัมป์" มัตสึโมโตะ เป็นนักมวยปล้ำอาชีพหญิง ชาว ญี่ปุ่น สังกัดเอเจดับเบิลยู (All Japan Women's Pro-Wrestling) รู้จักกันในชื่อ ดัมป์ มัตสึโมโตะ (ญี่ปุ่น: ダンプ松本 โรมาจิ: Dump Matsumoto) เนื่องจากมีน้ำหนักถึง 115 กิโลกรัม มีร่างใหญ่เมื่อเทียบกับนักมวยปล้ำหญิงคนอื่นๆ และมีท่าไม้ตายเป็นท่าซูเปอร์ซูเพล็กซ์ ทิ้งตัวใส่คู่ต่อสู้เปรียบเหมือน "รถดัมป์" (Dump Truck)
ดัมป์ มัตสึโมโตะ เป็นนักมวยปล้ำหญิงที่มีชื่อเสียงในญี่ปุ่นในช่วงทศวรรษ 1980 เคยครองตำแหน่งแชมเปียนของเอเจดับเบิลยู โดยเอาชนะไลออนเนส อะซุกะ เมื่อปี 1983 ครองตำแหน่งอยู่ราว 6 เดือน ก่อนจะเสียตำแหน่งกลับคืนให้กับอะซุกะในการแข่งขันนัดแก้มือ จากนั้นได้หันมาเล่นประเภทแท็กทีม จับคู่กับบูล นากาโนะ, เครน ยู และคอนดอร์ ซาอิโตะ เป็นคู่แข่งสำคัญของทีมครัชแกลส์ (The Crush Gals) ที่นำโดยไลออนเนส อะซุกะ และชิกูสะ นางาโย เคยได้ตำแหน่งแชมเปียนประเภทแท็กทีม 2 ครั้ง 

ดัมป์ มัตสึโมโตะและเพื่อนร่วมทีม แสดงเป็นนักมวยปล้ำฝ่ายมาร มักสวมชุดสีดำ จึงได้รับฉายาว่า ปิศาจสีดำ (Black Devil) การแสดงโชว์ในยุคหลัง หลังปลดเกษียณในปี 1988 มักจะทาสีหน้าแบบปิศาจ และแสดงเป็นฝ่ายมารอย่างเต็มตัว

ในปี พ.ศ. 2552 เธอได้ประกาศในเว็บล็อกส่วนตัวว่า แพทย์วินิจฉัยว่าเธอป่วยเป็นโรคร้ายแรงที่ไม่ได้ระบุ และจะมีชีวิตอยู่ได้อีกเพียงสามปี

คำถาม: ดัมป์ มัตสึโมโตะคือใคร
คำตอบ: นักมวยปล้ำอาชีพหญิง ชาว ญี่ปุ่น สังกัดเอเจดับเบิลยู

คำถาม: ดัมป์ มัตสึโมโตะและเพื่อนร่วมทีม แสดงเป็นนักมวยปล้ำฝ่ายมารจนได้ฉายาว่าอะไร
คำตอบ: ปิศาจสีดำ (Black Devil)
อาแล็ง จาลานี

อาแล็ง จาลานี (ฝรั่งเศส: Alain Ngalani) หรือที่รู้จักกันในชื่อ อลัน เอ็นกาลานี่ หรือ อาเลน นากาลานิ เจ้าของฉายา เดอะแพนเธอร์ เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง

ประวัติ
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน

อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก

เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วัน

ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไป

เกี่ยวกับพื้นหลังของศิลปะการต่อสู้
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง

อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา

คำถาม: อาแล็ง จาลานีมมีฉายาว่าอะไร
คำตอบ: เดอะแพนเธอร์

คำถาม: อาแล็ง จาลานีคือใคร
คำตอบ: นักมวยไทยแชมเปี้ยนโลกสองสมัยชาวฮ่องกง
นีลเซน ซาวด์สแกน

นีลเซน ซาวด์สแกน (อังกฤษ: Nielsen SoundScan) เป็นระบบติดตามสารสนเทศและยอดขายสร้างโดยไมก์ ไฟน์ และไมก์ ชาเลตต์ ซาวด์สแกนเป็นวิธีการติดตามยอดขายเพลงและมิวสิกวิดีโอทั่วทั่งสหรัฐอเมริกาและแคนาดา ข้อมูลรวมรวบทุกสัปดาห์ และทำแจกจ่ายผู้สมัครทุกวันพุธ จะประกอบด้วยบริษัทค่ายเพลง บริษัทจัดจำหน่าย ผู้ค้าปลีกดนตรี ผู้สนับสนุนอิสระ บริษัทภาพยนตร์และโทรทัศน์ และผู้จัดการศิลปิน ซาวด์สแกนเป็นแหล่งยอดขายของชาร์ตเพลงบิลบอร์ด เป็นแหล่งยอดขายเพลงที่ใหญ่ที่สุดในอุตสาหกรรมดนตรี

คำถาม: นีลเซน ซาวด์สแกน เป็นระบบอะไร
คำตอบ: ระบบติดตามสารสนเทศและยอดขาย

คำถาม: ข้อมูลรวมรวบทุกสัปดาห์ และทำแจกจ่ายผู้สมัครทุกวันอะไร
คำตอบ: วันพุธ
แฮร์รี่ พอตเตอร์

แฮร์รี่ พอตเตอร์ เป็นชุดนวนิยายแฟนตาซีจำนวนเจ็ดเล่ม ประพันธ์โดยนักเขียนชาวอังกฤษ เจ. เค. โรว์ลิง เป็นเรื่องราวการผจญภัยของพ่อมดวัยรุ่น แฮร์รี่ พอตเตอร์ กับเพื่อนสองคน รอน วีสลีย์ และ เฮอร์ไมโอนี เกรนเจอร์ ซึ่งทั้งหมดเป็นนักเรียนโรงเรียนคาถาพ่อมดแม่มดและเวทมนตร์ศาสตร์ฮอกวอตส์ โครงเรื่องหลักเกี่ยวกับภารกิจของแฮร์รี่ในการเอาชนะพ่อมดศาสตร์มืดที่ชั่วร้าย ลอร์ดโวลเดอมอร์ ผู้ที่ต้องการจะมีชีวิตอมตะ มีเป้าหมายเพื่อพิชิตมักเกิ้ล หรือประชากรที่ไม่มีอำนาจวิเศษ พิชิตโลกพ่อมดและทำลายทุกคนที่ขัดขวาง โดยเฉพาะอย่างยิ่ง แฮร์รี่ พอตเตอร์

หนังสือเล่มแรกในชุด แฮร์รี่ พอตเตอร์กับศิลาอาถรรพ์ วางจำหน่ายในฉบับภาษาอังกฤษครั้งแรกเมื่อวันที่ 26 มิถุนายน พ.ศ. 2540 และนับแต่นั้น หนังสือก็ได้รับความนิยมอย่างล้นหลาม ทั้งได้รับการยกย่องอย่างสำคัญและประสบความสำเร็จในเชิงพาณิชย์ทั่วโลก[1] อย่างไรก็ดี ชุดนวนิยายดังกล่าวก็มีข้อวิจารณ์บ้าง รวมถึงความกังวลถึงโทนเรื่องที่มืดมนขึ้นเรื่อย ๆ จนถึงเดือนพฤษภาคม พ.ศ. 2556 ชุดหนังสือแฮร์รี่ พอตเตอร์ได้ทำยอดขายไปมากกว่า 500 ล้านเล่มทั่วโลก ซึ่งเป็นชุดหนังสือที่มียอดขายมากที่สุดตลอดกาล และมีการแปลไปเป็นภาษาต่าง ๆ รวม 73 ภาษา[2][3] หนังสือสี่เล่มสุดท้ายของชุดยังได้สร้างสถิติเป็นหนังสือที่จำหน่ายออกหมดเร็วที่สุดในประวัติศาสตร์ โดยหนังสือเล่มสุดท้ายของชุดมียอดขายกว่า 11 ล้านเล่มในสหรัฐและสหราชอาณาจักรภายในระยะเวลายี่สิบสี่ชั่วโมงแรกที่วางขาย[4]

ชุดนวนิยายแฮร์รี่ พอตเตอร์สามารถจัดเป็นวรรณกรรมได้หลายประเภท (genre) รวมทั้งแฟนตาซีและการเปลี่ยนผ่านของวัย (coming of age) โดยมีองค์ประกอบของวรรณกรรมประเภทลึกลับ ตื่นเต้นสยองขวัญ ผจญภัย และโรแมนซ์ และมีความหมายและการสื่อถึงวัฒนธรรมหลายอย่าง[5][6][7][8] ตามข้อมูลของโรว์ลิง แก่นเรื่องหลักของเรื่อง คือ ความตาย[9] แม้โดยพื้นฐานแล้วหนังสือชุดนี้ถูกมองว่าเป็นผลงานวรรณกรรมเด็ก นอกจากนี้ยังมีแก่นเรื่องอื่นอีกมากมายในชุด เช่น ความรักและอคติ

หนังสือทั้งเจ็ดเล่มถูกนำไปสร้างเป็นภาพยนตร์โดยวอร์เนอร์บราเธอร์สจำนวนแปดภาค โดยเนื้อเรื่องในหนังสือเล่มที่เจ็ด ผู้สร้างได้แบ่งออกเป็นสองตอน ภาพยนตร์ชุดแฮร์รี่ พอตเตอร์ เป็นชุดภาพยนตร์ทำรายได้สูงสุดตลอดกาล นอกจากนี้ ยังได้มีการผลิตสินค้าควบคู่กันอีกจำนวนมาก ซึ่งทำให้ชื่อยี่ห้อแฮร์รี่ พอตเตอร์มีมูลค่ามากกว่า 25,000 ล้านดอลลาร์สหรัฐ[10] ในเดือนตุลาคม พ.ศ. 2554 เนื้อหาที่ไม่ได้เปิดเผยในหนังสือได้เริ่มเผยแพร่ในรูปแบบอีบุ๊กผ่าน "พอตเตอร์มอร์"[11] ได้มีการต่อยอดความสำเร็จของแฮร์รี่ พอตเตอร์ไปในหลายรูปแบบ อาทิเช่น สวนสนุกโลกมหัศจรรย์ของแฮร์รี่ พอตเตอร์, สตูดิโอทัวร์ในลอนดอน, ภาพยนตร์ภาคแยกซึ่งดัดแปลงมาจากเนื้อหาของหนังสือสัตว์มหัศจรรย์และถิ่นที่อยู่ และภายหลังได้มีการดัดแปลงแฮร์รี่ พอตเตอร์สู่รูปแบบละครเวที ใช้ชื่อว่า แฮร์รี่ พอตเตอร์กับเด็กต้องคำสาป เปิดการแสดงในวันที่ 30 กรกฎาคม พ.ศ. 2559 ที่โรงละครพาเลซเธียเตอร์ เมืองลอนดอน โดยบทละครเวทียังได้ถูกพิมพ์จำหน่ายโดยสำนักพิมพ์ลิตเติ้ลบราวน์ ซึ่งเป็นสำนักพิมพ์เดียวกันที่ตีพิมพ์นิยายผู้ใหญ่ของโรว์ลิ่งภายใต้ชื่อ โรเบิร์ต กัลเบรธอีกด้วย[12]

คำถาม: ผู้แต่งนวนิยายเรื่องแฮร์รี่พอตเตอร์คือใคร
คำตอบ: เจ. เค. โรว์ลิง

คำถาม: นวนิยายเรื่องแฮร์รี่พอตเตอร์ถูกนำไปสร้างเป็นภาพยนตร์โดยใคร
คำตอบ: วอร์เนอร์บราเธอร์ส

คำถาม: หนังสือแฮร์รี่พอตเตอร์วางจำหน่ายครั้งแรกเมื่อใด
คำตอบ: 26 มิถุนายน พ.ศ. 2540

คำถาม: ละครเวทีที่ดัดแปลงมาจากแฮร์รี่พอตเตอร์มีชื่อว่าอะไร
คำตอบ: แฮร์รี่ พอตเตอร์กับเด็กต้องคำสาป

คำถาม: บทละครเวทีเรื่องแฮร์รี่พอตเตอร์กับเด็กต้องคำสาปถูกพิมพ์จำหน่ายโดยสำนักพิมพ์ใด
คำตอบ: สำนักพิมพ์ลิตเติ้ลบราวน์